(15 ตค.) นายโมฮัมเหม็ด อาลีโฮสเซนี โฆษกกระทรวงการต่างประเทศอิหร่านแถลงที่กรุงเตหรานเมื่อวันอาทิตย์ ปฏิเสธข่าวเรื่องแผนลอบสังหารประธานาธิบดีวลาดิมีร์ ปูตินของรัสเซีย ขณะเยือนอิหร่าน และยืนยันว่าเป็นรายงานข่าวที่ไม่มีมูลความจริงโดยสิ้นเชิง เป็นเพียงสงครามจิตวิทยาที่ศัตรูใช้ขัดขวางความสัมพันธ์ระหว่างอิหร่านกับรัสเซียพร้อมยืนยันว่า จะไม่ส่งผลกระทบใดใดต่อแผนเยือนอิหร่านของผู้นำรัสเซียซึ่งจะเริ่มขึ้นในวันอังคารนี้ ขณะที่สำนักข่าวอิสลามิครีพับลิค"ของทางการอิหร่าน ระบุว่าเป็นสงครามจิตวิทยาของหน่วยข่าวกรองชาติตะวันตก ที่ต้องการให้ผู้นำรัสเซียระงับการเยือนอิหร่าน และโฆษกหญิงของทำเนียบเครมลินเปิดเผยว่า ผู้นำรัสเซียได้รับแจ้งเรื่องนี้แล้ว แต่ไม่ได้แสดงความเห็นเพิ่มเติมใดใดก่อนหน้านี้ สำนักข่าวอินเตอร์แฟกซ์รายงานโดยอ้างแหล่งข่าวในหน่วยรบพิเศษของรัสเซียว่า ได้มีการฝึกมือระเบิดพลีชีพหลายคนเพื่อลอบสังหารผู้นำรัสเซีย ผู้จะเดินทางจากเยอรมนีต่อไปยังอิหร่านในคืนวันจันทร์ และมีกำหนดจะเข้าพบประธานาธิบดีมาห์มุดอาห์มาดีเนจ๊าด กับเข้าร่วมการประชุมสุดยอดของชาติแถบทะเลสาปแคสเปี้ยนในวันอังคาร ซึ่งจะทำให้เขาเป็นผู้นำรัสเซียคนแรกที่ไปเยือนอิหร่าน
สํานักข่าวอิสลามิครีพับลิคของทางการอิหร่านระบุว่าเป็นสงครามจิตวิทยาของหน่วยข่าวกรองชาติตะวันตกที่ศัตรูใช้ขัดขวางความสัมพันธ์ระหว่างอิหร่านกับรัสเซียด้วยเหตุผลใด 
วลาดิมีร์ ปูติน